સાધ્વી જયશ્રીએ ૩ ગુરુ બદલ્યા છે. એના પહેલા ગુરુ હતા જગદીશગીરી મહારાજ, બીજા પાઇલોટ બાબા અને ત્રીજા ભવનાથ જૂના અખાડાના મહામંત્રી હરિગીરી મહારાજ. કુંભ મેળામાં પૈસાના પ્રદર્શનના જોરે તેમણે સ્ટેટસ વધારવા માટે પાઇલોટ બાબા પાસે દિક્ષા લીધી હતી. હરિગીરી મહારાજની કૃપાથી જયશ્રી ભવનાથ મંદિરનાં ગાદીપતિ બની ગયાં હતાં. પૈસા ફેંક તમાશા દેખમંદિરે તેના કાફલા સાથે દર્શન કરવા જતાં સાધ્વી જયશ્રીગીરી લોકોમાં પોતાનો વટ પાડવા માટે બહાર બેઠેલા ગરીબોને ૫૦૦- ૫૦૦ની નોટો આપતાં હતાં. આ નોટોઆપતી વખતે સાધ્વી વીડિયોગ્રાફી કરાવતાં અને પોતાનાં પ્રચાર માધ્યમોથી લોકોને મોકલતાં હતાં. સાધ્વીએ પ્રચાર માટે માણસો રાખ્યા હતા. સાધ્વી દક્ષ પરમારની ગોઠવણો પર ભરોસો રાખતાં અને તેના પાસે કામ કરાવતાં. ભવનાથમાં પૈસાના જોરે આધિપત્ય જમાવ્યું હતું. સાધુઓને પ્રભાવમાં લેવામાં પૈસાનો ઉપયોગ કરતાં. જયશ્રીગીરી પોતાની પાસે ૧૦,૨૦, ૫૦, ૧૦૦ અને ૫૦૦ રૂપિયાની નોટોનાં બંડલ રાખતાં. જયંતિભાઈ કહે છે, “ભવનાથ તળેટીમાં થતા નાનામોટા કાર્યક્રમોમાં તે હાજરી આપતાં અને કલાકારો પર પૈસા ઉડાડતાં અને સાધુઓનું ધ્યાન ખેંચતાં. ભારતીબાપુના આશ્રમમાં યોજાયેલા કીર્તિદાનના કાર્યક્રમમાં જયશ્રીગીરીએ અઢી લાખ રૂપિયા ઉડાડ્યા હતા.” એટલે બધાને થતું કે માતાજી પાસે ઘણા રૂપિયા હશે. અને એ રૂપિયાની લાલચમાં જયશ્રીગીરીની નજીક જતા. સૂત્રો પાસેથી મળતી માહિતી મુજબ હાલમાં સાધ્વી જયશ્રીગીરી પાસે રૂ.૪૦૦ કરોડની સંપત્તિ હોવાનું માનવામાં આવે છે.